*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*141. számú előterjesztés*

Bátaszék Város Önkormányzat Képviselő-testületének 2021. június 30-án

16,00 órakor megtartandó ülésére

Döntés garázs helyek értékesítéséről

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Pénzügyileg ellenőrizte:** Nagyné Gyura Györgyi pénzügyi irodavezető**Tárgyalja:**PG Bizottság: 2021. 06. 29. |

***Tisztelt Képviselő- testület!***

Bátaszék Város Önkormányzat Képviselő-testületének 131/2021.(IV.30.) önkormányzati határozata alapján megkezdtük az abban foglaltak végrehajtását.

Az 54/37 hrsz. ingatlanon 13 garázs hely került kialakításra 54/43 - /55 helyrajzi számmal jelölve. A garázs helyek egyenként 27 m2 alapterületűek.



Három hasonló funkcióval rendelkező ingatlan értékbecslését készíttettük el 2016. évben. Akkor a 21 m2 -es ingatlan értékét 105.000,-Ft, a 23 m2 -es ingatlan értékét 115.000,-Ft összegben határozta meg.

A 131/2021.(IV.30.) önkormányzati határozat alapján az előkészítési tevékenységhez bruttó 600.000-,Ft összeg került hozzárendeléshez. Várhatóan ekkora összegű lesz a 13 db garázshely kialakításának költsége.

A termőföld védelméről szóló 2007. évi CXXIX. törvény alapján a termőföld végleges más célú hasznosításának engedélyezése, a jogszabály 50. § (2) b) pontja szerint ehhez szükséges talajvédelmi terv elkészítése, valamint az 1. sz melléklet szerint földvédelmi járulék megfizetése még nem történt meg.

Javasoljuk, hogy arányosítással - 135.000,-Ft + ÁFA összegben kerüljenek meghatározásra és későbbiekben értékesítésre az egyes ingatlanok.

**H a t á r o z a t i j a v a s l a t :**

***Bonyhádi úti garázshelyek értékesítése***

Bátaszék Város Önkormányzata Képviselő-testülete,

a) az 54/43 - /55 hrsz. ingatlanok értékét ingatlanonként 135.000,- Ft + ÁFA összegben határozza meg;

b) felhatalmazza a város polgármesterét az adásvétellel kapcsolatos egyeztetések lefolytatására, valamint az adásvételi szerződés aláírására.

A szerződéskötéssel és a földhivatali változás bejelentéssel kapcsolatos költségek a vevőt terhelik.

*Határidő:* 2022. december 31.

*Felelős:*

 Dr. Bozsolik Róbert polgármester

 (a szerződés aláírásáért)

*Határozatról értesül:*

 KÖH pénzügyi iroda

 KÖH városüzemeltetési iroda

 irattár